cyanic-selkie/wikianc huggingface dataset:
টোগো জাতীয় ফুটবল দল
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৬ সালের আগস্ট মাসে প্রকাশিত র‌্যাঙ্কিংয়ে টোগো তাদের ইতিহাসে সর্বোচ্চ অবস্থান (৪৬তম) অর্জন করে এবং ২০১৮ সালের এপ্রিল মাসে প্রকাশিত র‌্যাঙ্কিংয়ে তারা ১২৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে টোগোর সর্বোচ্চ অবস্থান হচ্ছে ৫৬তম (যা তারা ২০০৫ সালে অর্জন করেছিল) এবং সর্বনিম্ন অবস্থান হচ্ছে ১২৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জিওস্মিন
জিওস্মিন হল সুনির্দিষ্ট মেটে স্বাদ ও সৌরভময় একটি জৈব যৌগ যা এক ধরনের এক্টিনোব্যাকটেরিয়া থেকে উৎপাদিত হয় এবং বীটগাছের মেটে স্বাদের জন্য দায়ী, তাছাড়া গরমকালের প্রচন্ড তাপদাহে এক পশলা বৃষ্টির পর মাটি থেকে যে সোঁদা গন্ধ এসে মানুষের নাকে লাগে সেই তীব্র গন্ধ এর জন্যই সৃষ্টি হয়। রসায়নের পরিভাষায়, এটি একটি দ্বিচাক্রিক এলকোহল যার সংকেত হল C12H22O, এবং ডেকালিন নামক দ্রাবক থেকে জাত। গ্রীক ভাষার শব্দদ্বয় γεω- "মৃত্তিকা" এবং ὀσμή "গন্ধ" থেকে এই শব্দটি সৃষ্টি করা হয়েছে।
উৎপাদন
এক্টিনোমিচেটালেস বর্গের অন্তর্গত স্ট্রেপটোমিচেস নামের গ্রাম-পজিটিভ এক্টিনোব্যাকটেরিয়ার একটি গণের থেকে জিওস্মিন উৎপাদিত হয় এবং এসব অণুজীবের জীবনাবসানে এই যৌগটি বিমুক্ত হয়। এসব ব্যাকটেরিয়া হঠাৎ করে যখন অধিক হারে মৃত্যুবরণ করে, তাদের মৃত কোষ থেকে জিওস্মিন তৈরী হয়ে স্থানীয় পানি সরবরাহে মিশে যায়, যার ফলে ভূপৃষ্টের সেই পানি সর্বরাহের উপর নির্ভরশীল জনগোষ্ঠী মাঝেমাঝেই পানিতে উৎকট স্বাদ পেয়ে থাকেন। অম্লীয় দশায়, জিওস্মিন বিশ্লেষিত হয়ে গন্ধহীন পদার্থে পরিণত হয়।
২০০৬ সালে, একটি দ্বৈত ক্রিয়ামূলক স্ট্রেপটোমিচেস সিলিকোলোর উৎসেচকের মাধ্যমে জিওস্মিনের জৈব সংশ্লেষণের পদ্ধতি উন্মোচন করা হয়। জিওস্মিন সিনথেজ নামের একক একটি উৎসেচক, ফার্নেসিল ডাইফসফেট কে দুই ধাপের বিক্রিয়ায় জিওস্মিনে পরিণত করে। গবেষণাগারে উৎসেচকটির রাসায়নিক কিছু পরিবর্তন করে জিওস্মিন তৈরী করার ক্ষমতা কেড়ে নেয়া সম্ভব হয়েছে।
স্ট্রেপটোমিচেস সিলিকোলোর হল জটিল জীবনচক্র সংবলিত, মাইসেলিয়ামের বৃদ্ধি ও বীজগুটি উৎপাদনশীলতার গুণসম্পন্ন, মাটিতে বসবাসকারি একদল ব্যাকটেরিয়ার প্রতিমান প্রতিনিধি। বাষ্পীয় জিওস্মিন উৎপাদনের পাশাপাশি, এই ব্যাকটেরিয়া ঔষধ উৎপাদন সংক্রান্ত আরো অনেক জটিল অণু প্রস্তুত করে থাকে। স্যাঙ্গার ইনস্টিটিউটে এই ব্যাকটেরিয়ার জিনোম বিন্যাস সংরক্ষিত রয়েছে।
প্রভাব
স্বাদুপানির অনেক মাছে, যেমন কার্প ও মাগুর, যে কর্দমাক্ত গন্ধ পাওয়া যায় তা এই জিওস্মিন থেকেই সৃষ্ট। যেহেতু অম্লীয় অবস্থায় জিওস্মিন ভেঙে যায়, মাছ দিয়ে তৈরী খাবারে এই গন্ধ দূর করতে তাই সির্কা এবং অন্যান্য অম্লীয় উপাদান ব্যবহার করা হয়।
বেরী
বেরী (Beri) ভারতের হরিয়ানা রাজ্যের ঝাজ্জর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বেরী শহরের জনসংখ্যা হল ১৬,১৪৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বেরী এর সাক্ষরতার হার কম।
এই শহরের জনসংখ্যার ১৩% হল ৬ বছর বা তার কম বয়সী।
পিপলস লিবারেশন আর্মি
পিপলস লিবারেশন আর্মি (সংক্ষেপে PLA) গণচীন-এর ও তার শাসক রাজনৈতিক দল চীনের কমিউনিস্ট পার্টি-র সামরিক বাহিনী।
চীনের সেনাবাহিনী ‘পিপল্‌স লিবারেশন আর্মি’র জনবল-সংখ্যা প্রায় ২০ লক্ষ। বিশ্বের বৃহত্তম সেনাবাহিনীর বহর এটি।
মানকু রাম সোধি
মানকু রাম সোধি (জন্ম: ১ আগস্ট ১৯৩৪, গ্রাম: সোনাবল, বস্তার) মধ্য প্রদেশের ভারতীয় জাতীয় কংগ্রেসের নেতা। তিনি লোকসভার সদস্য হিসাবে বস্তার লোকসভা কেন্দ্রের প্রতিনিধির দায়িত্ব পালন করেছিলেন। তিনি অষ্টম, নবম এবং দশম লোকসভায় নির্বাচিত হয়েছিলেন।
পিপলস লিবারেশন আর্মি
সংগঠন
PLA থিয়েটার কমান্ড তাদের থিয়েটারের মধ্যে সামরিক কৌশল, কৌশল এবং নীতি এবং হুমকি বা সংকটের প্রতিক্রিয়ার বিকাশের জন্য দায়ী। থিয়েটার কমান্ড জটিল, রাজনৈতিক এবং আমলাতান্ত্রিক এবং একজন থিয়েটার কমান্ডার তাদের অর্পিত রাজনৈতিক কমিশনারের সাথে সমান কর্তৃপক্ষ এবং দায়িত্ব ভাগ করে নেয় । থিয়েটার কমান্ডার অপারেশনাল বিষয়ে সভাপতিত্ব করেন যখন রাজনৈতিক কমিসার (যারা সমান পদের ) আদর্শগত বিষয়গুলির জন্য দায়ী।
ওয়েস্টার্ন থিয়েটার কমান্ড
আগস্ট 2021 থেকে এর বর্তমান কমান্ডার হলেন সিছুয়ান প্রদেশের জেনারেল ওয়াং হাইজিয়াং । তার পূর্বসূরি হনান প্রদেশের জেনারেল জু কিলিং বর্তমানে কেন্দ্রীয় সামরিক কমিশনের জয়েন্ট স্টাফ বিভাগের উপপ্রধান। বর্তমান রাজনৈতিক কমিশনার হলেন হপেই প্রদেশের জেনারেল লি ফেংবিয়াও । ইনি চীনের স্ট্র্যাটেজিক সাপোর্ট ফোর্স-এর প্রাক্তন সেনাঅধ্যক্ষ্য।
পিপলস লিবারেশন আর্মি গ্রাউন্ড ফোর্স
আক্রমণাত্মক হেলিকপ্টার :
পিপলস লিবারেশন আর্মি এয়ার ফোর্স
এয়ার ফোর্স-এর প্রধান বিমানগুলো হচ্ছে লিয়াওনিং-এ নির্মিত সুখই-৩০ গোত্রীয় ১২৮টি জে-১৬ ও সুখই-২৭ গোত্রীয় ৩৪৬টি জে-১১। ক্ষমতার নিরিখে এগুলো ভারতীয় সুখই-৩০ এমকেআই এর থেকে পিছিয়ে। তবে সাম্প্রতিককালে আরও আধুনিক যুদ্ধবিমান চেংদু জে-২০ সংযোজন করা হচ্ছে।
পিপলস লিবারেশন আর্মি রকেট ফোর্স
পিপলস লিবারেশন আর্মি রকেট ফোর্স (পিএলএআরএফ) হ'ল পিএলএর প্রধান কৌশলগত ক্ষেপণাস্ত্র বাহিনী এবং এতে কমপক্ষে ১২০,০০০ কর্মী রয়েছে। এটি চীনের পারমাণবিক ও প্রচলিত কৌশলগত ক্ষেপণাস্ত্রগুলি নিয়ন্ত্রণ করে। চীনের মোট পারমাণবিক অস্ত্রাগার আকার ১০০ এবং ৪০০ থার্মোনিউক্লিয়ার ওয়ারহেডের মধ্যে অনুমান করা হয়।
লাহিরু গামাগে
পানাগামুয়া লিহিরু সম্পথ গামাগে (ලහිරු ගමගේ; জন্ম: ৫ এপ্রিল, ১৯৮৮) মারাদানা এলাকায় জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য লাহিরু গামাগে ডানহাতে ব্যাটিংয়ে অভ্যস্ত। ২ নভেম্বর, ২০১৪ তারিখে ভারত ক্রিকেট দলের বিপক্ষে একদিনের আন্তর্জাতিকে অভিষিক্ত হন।
অ্যালান মেনকেন
অ্যালান আরউইন মেনকেন (জন্ম ২২ জুলাই ১৯৪৯) একজন মার্কিন সুরকার, গীতিকার, ঐকতান বাদকদল পরিচালক, সঙ্গীত পরিচালক, ও রেকর্ড প্রযোজক। মেনকেন ওয়াল্ট ডিজনি অ্যানিমেশন স্টুডিওজের প্রযোজিত চলচ্চিত্রের সুর ও গানের জন্য সর্বাধিক পরিচিত। তিনি দ্য লিটল মারমেইড (১৯৮৯), বিউটি অ্যান্ড দ্য বিস্ট (১৯৯১), আলাদিন (১৯৯২), ও পোকাহোন্টাস (১৯৯৫) চলচ্চিত্রে তার কাজের জন্য শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি করে মোট আটটি একাডেমি পুরস্কার অর্জন করেন। এছাড়া তার সুরারোপিত অন্যান্য উল্লেখযোগ্য চলচ্চিত্র হল লিটল শব অব হররস (১৯৮৬), নিউজিস (১৯৯২), দ্য হাঞ্চব্যাক অব নটর ডেম (১৯৯৬), হারকিউলিস (১৯৯৭), হোম অন দ্য রেঞ্জ (২০০৪), এনচ্যান্টেড (২০০৭), ও ট্যাঙ্গলড (২০১০)।
প্রারম্ভিক জীবন
অ্যালান আরউইন মেনকেন ১৯৪৯ সালের ২২শে জুলাই ম্যানহাটনের ফ্রেঞ্চ হসপিটালে জন্মগ্রহণ করেন। তার মাতা জুডিথ এবং পিতা নরম্যান মেনকেন। তার পিতা বুগি-উগি পিয়ানোবাদক ও দন্ত্য চিকিৎসক ছিলেন এবং মাতা একজন অভিনেত্রী, নৃত্যশিল্পী ও নাট্যকার ছিলেন। তিনি ইহুদি পরিবারে বেড়ে ওঠেন। মেনকেন শৈশবেই সঙ্গীতের প্রতি আগ্রহী হন এবং পিয়ানো ও বেহালার তালিম নেন। তিনি অল্প বয়স থেকেই গানের সুর করা শুরু করেন। নয় বছর বয়সে নিউ ইয়র্ক ফেডারেশন অব মিউজিক ক্লাবস জুনিয়র কম্পোজার্স কনটেস্টে তার মৌলিক সুর "বুরি" বিচারকদের বিচারে শ্রেষ্ঠ ও চমৎকার হিসেবে উল্লেখিত হয়।
তিনি নিউ ইয়র্কের নিউ রোশেলের নিউ রোশেল হাই স্কুল থেকে ১৯৬৭ সালে বিদ্যালয়ের পড়াশোনা করেন। এরপর তিনি নিউ ইয়র্ক বিশ্ববিদ্যালয়ে ভর্তি হন। তিনি এই বিশ্ববিদ্যালয়ের স্টাইনহার্ট স্কুল থেকে ১৯৭১ সালে সঙ্গীততত্ত্বের উপর ডিগ্রি অর্জন করেন। কলেজ জীবন শেষ করে তিনি বিএমআই লেম্যান এঞ্জেল মিউজিক্যাল থিয়েটার ওয়ার্কশপে যোগদান করেন।
ব্যক্তিগত জীবন
মেনকেন ডাউনটাউন ব্যালে কোম্পানির সাথে কাজ করার সময় ব্যালে নৃত্যশিল্পী জ্যানিস রসউইকের সাথে পরিচিত হন। তারা ১৯৭২ সালের নভেম্বর মাসে বিবাহবন্ধনে আবদ্ধ হন। তারা নিউ ইয়র্কের নর্থ সালেমে বসবাস করেন। তাদের দুই কন্যা রয়েছে, তারা হলেন অ্যানা মেনকেন ও নোরা মেনকেন।
শিবগঙ্গা লোকসভা কেন্দ্র
শিবগঙ্গা লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৬৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল। এই লোকসভা কেন্দ্রের মধ্যে ১টি বিধানসভা কেন্দ্রই (মানামাদুরাই) তফসিলী জাতিদের জন্য সংরক্ষিত।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
শিবগঙ্গা লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (মানামাদুরাই) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮১ নং বিধানসভা কেন্দ্র৷ এটি পুদুকোট্টাই জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ১৮২ নং বিধানসভা কেন্দ্র৷ এটি পুদুকোট্টাই জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৪ নং বিধানসভা কেন্দ্র৷ এটি শিবগঙ্গা জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৫ নং বিধানসভা কেন্দ্র। এটি শিবগঙ্গা জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৬ নং বিধানসভা কেন্দ্র। এটি শিবগঙ্গা জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ১৮৭ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি শিবগঙ্গা জেলায় অবস্থিত৷
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছেন পালনিয়াপ্পান চিদম্বরম। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী কার্ত্তি চিদম্বরম।
করুণাকণা গুপ্ত
করুণাকণা গুপ্তা ঢাকা বিশ্ববিদ্যালয়ের প্রথম মহিলা শিক্ষিকা। তিনি ১৯৩৫ সালে ঢাকা বিশ্ববিদ্যালয়ের ইতিহাস বিভাগে সহকারী লেকচারার হিসেবে যোগ দেন। তিনি স্বতন্ত্র "ঢাকা বিশ্ববিদ্যালয় ছাত্রী ইউনিয়ন" গঠনের উদ্যোগ গঠন করেন। ভারতের স্বাধীনতা-সংগ্রামেও তার ভূমিকা ছিল।
জন্ম ও শিক্ষাজীবন
করুণাকণা ইডেন স্কুল ও কলেজ থেকে যথাক্রমে ১৯২৭ ও ১৯২৯ সালে ম্যাট্রিক ও আই.এ. পরীক্ষায় প্রথম স্থান অধিকার করেন। ১৯২৯ সালে ঢাকা বিশ্ববিদ্যালয়ের ইতিহাস বিভাগে ভর্তি হন। এই বিভাগ থেকে ১৯৩২ সালে স্নাতক এবং ১৯৩৩ সালে স্নাতকোত্তর পরীক্ষায় প্রথম শ্রেণি লাভ করেছিলেন। শতকরা ৭০ ভাগের বেশি নাম্বার পাওয়ায় বিশ্ববিদ্যালয় তাকে স্বর্ণপদক প্রদান করে। ১৯৩৩ সালে রমেশচন্দ্র মজুমদারের অধীনে ইতিহাস বিভাগের গবেষক হিসেবে যোগ দেন। এসময় ১৯৩৪ সালের ২৪ মে জাতীয়তাবাদী আন্দোলনের সঙ্গে যুক্ত থাকার কারণে পুলিশ তাকে গ্রেফতার করে এবং জিজ্ঞাসাবাদের পর ছেড়ে দেয়।
জীবনাবসান
১৯৭৯ সালের ১৩ নভেম্বর কলকাতায় তার জীবনাবসান ঘটে।
দালাল খারিও
দালাল খারিও (জন্ম আনুমানিক ১৯৯৭) উত্তর ইরাকের একজন ইয়াজিদি মহিলা যিনি আইএসআইএস থেকে পালিয়ে জার্মানিতে পালিয়ে এসেছিলেন।
৩ আগস্ট, ২০১৪ তারিখে আইএসআইএস যোদ্ধারা তার গ্রাম জয় করে। খারিও, তখন ১৭ বছর বয়সী, অপহৃত হয় এবং নয় মাস বন্দী অবস্থায় কাটায়। তিনি নয়জন ভিন্ন পুরুষকে বিয়ে করতে বাধ্য হন এবং বারবার ধর্ষিত হন। আইএসআইএস কর্তৃক অপহৃত অনেক যুবতীর মধ্যে খারিও অন্যতম; আনুমানিক ৪,০০০ নারী ও শিশুকে এখনও জিম্মি করে রাখা হয়েছে। খারিওর শহর হারদান ধ্বংস হয়ে গেছে এবং ৫০০ জন বাসিন্দার লাশ গণকবরে পাওয়া গেছে। তার পরিবার ছিন্নভিন্ন হয়ে গেছে: তার মাকে সিরিয়ায় নিয়ে যাওয়া হয়েছে, তার ছোট বোন নিখোঁজ হয় এবং তার ভাই মারা যায়।
খারিওর স্মৃতিকথা, আই রিমেইন এ ডটার অফ দ্য লাইট (জার্মান: ইচ ব্লিবে ইনে টোচার ডেস লিচটস), ২০১৬ সালে "শিরিন" ছদ্মনামে প্রকাশিত হয়। ২০১৭ সালের ফেব্রুয়ারিমাসে তিনি মানবাধিকার ও গণতন্ত্রের জন্য নবম বার্ষিক জেনেভা শীর্ষ সম্মেলনে নারী অধিকার পুরস্কার লাভ করেন। তিনি পরে বলেছিলেন যে অভিজ্ঞতাটি তিক্ত মিষ্টি কারণ তার মা এবং বোন তার সাথে সেখানে থাকতে পারে না।
হেমচন্দ্র বাগচী
হেমচন্দ্র বাগচী (১৭ সেপ্টেম্বর, ১৯০৪ — ৪ এপ্রিল, ১৯৮৬) ছিলেন কল্লোল যুগে র খ্যাতনামা বাঙালী কবি।
প্রারম্ভিক জীবন
নদিয়া জেলা র গোকুলনগরে হেমচন্দ্র জন্মগ্রহণ করেন। ১০ বছর বয়েসে তিনি কৃষ্ণনগরে র নিকট ঘুর্নিতে আসেন ও কৃষ্ণনগর কলেজিয়েট স্কুল এ ভর্তি হন। ১৯২১ সালে প্রথম বিভাগে প্রবেশিকা পরীক্ষায় উত্তীর্ণ হয়ে কৃষ্ণনগর সরকারি কলেজ থেকে বি এস সি পাস করেন। কলেজ জীবন থেকেই কবিতা লিখতেন। বিজ্ঞান তার পছন্দের বিষয় না হওয়ায় কলকাতার বঙ্গবাসী কলেজ থেকে বি এ পাস করেন ও কলকাতা বিশ্ববিদ্যালয়ে এম এ তে ভর্তি হন। ভবানীপুরে র পদ্মপুকুর ইনস্টিটিউশনে শিক্ষকতা করতেন ও পরে রাজশাহী কলেজে অধ্যাপনার কাজ নিয়ে চলে যান।
সাহিত্য
কলকাতা য় 'বাগচী এন্ড সন্স' প্রকাশনা সংস্থা খোলেন হেমচন্দ্র। একাধিক কবি ও সাহিত্যিকের বই বের করেছিলেন। বৈশ্বানর সাহিত্য পত্রিকা বের করতেন যদিও শারীরিক অসুস্থতার কারণে এই পত্রিকা স্থায়ী হয়নি। তার কাব্যগ্রন্থগুলি হল দ্বীপান্বিতা, তীর্থপথে, মানসবিরহ ইত্যাদি। তপনকুমারের অভিযান, কবিকিশোর, মায়া প্রদীপ ইত্যাদি শিশুসাহিত্য, কিছু ছোটগল্প ও একটি উপন্যাসও লিখেছিলেন তিনি। শেষজীবনে মানসিক অসুস্থতার শিকার হন রবীন্দ্রোত্তর যুগের অন্যতম কবি হেমচন্দ্র বাগচী।
কুমেল নানজিয়ানি
কুমেল আলী নানজিয়ানি (সিন্ধি: ڪُميل علي ننجياڻي ; জন্ম ২য় মে, ১৯৭৮ ) হলেন একজন পাকিস্তানি-আমেরিকান কৌতুকাভিনয়শিল্পী, অভিনয়শিল্পী এবং চিত্রনাট্যকার। তিনি এইচবিও কৌতুক ধারাবাহিক সিলিকন ভ্যালি (২০১৪-২০১৯) এ দিনেশ হিসেবে তার ভূমিকা এবং ভাববিলাসী কৌতুক চলচ্চিত্র দ্য বিগ সিক (২০১৭) এর জন্য সহ-লিখন ও অভিনয়ের জন্য বেশি পরিচিত। তার স্ত্রী এমিলি ভি. গর্ডনের সাথে উল্লেখিত চলচ্চিত্রটি লেখার জন্য, তিনি শ্রেষ্ঠ মৌলিক চিত্রনাট্য বিভাগে একাডেমি পুরস্কারে মনোনীত হন। ২০১৮ সালে, টাইম পত্রিকা তাকে পৃথিবীতে ১০০ সর্বোচ্চ প্রভাবশালী লোকদের মাঝে একজন হিসেবে মান্য করা হয়।
বনু তাইম
বনু তাইম (আরবি:بنو_تيم) মক্কার কুরাইশ বংশের একটি শাখা গোত্র। তাইম ইবনে মুররাহ থেকে বনু তাইমের উৎপত্তি হয়।
প্রহ্লাদ রায় আগরওয়ালা
প্রহ্লাদ রাই আগরওয়ালা হলেন কলকাতা, পশ্চিমবঙ্গের একজন ভারতীয় ব্যবসায়ী, যিনি অভ্যন্তরীণ পোশাক, নৈমিত্তিক পোশাক, বাচ্চাদের পোশাক, শীতের পোশাক এবং পাদুকা সহ বিভিন্ন ধরনের পোশাক এবং অন্যান্য পণ্যের প্রস্তুতকরণ ও রপ্তানির সাথে জড়িত। ১৯৬৮ সালে ঘনশ্যাম প্রসাদ আগরওয়ালা এবং কুঞ্জ বিহারী আগরওয়ালের সাথে প্রহ্লাদ রাই আগরওয়ালা দ্বারা প্রতিষ্ঠিত হোসিয়ারি কোম্পানি রূপা অ্যান্ড কোম্পানি লিমিটেডের মালিকানাধীন "রুপা" মার্কাটি নিট পরিধানের মার্কাটি ভারতের অন্যতম বৃহত্তম নিটওয়্যার মার্কা।
আগরওয়ালা কলকাতা বিশ্ববিদ্যালয় থেকে আইনে স্নাতক ডিগ্রি অর্জন করেছেন। এছাড়াও তিনি রিপাবলিক অফ কলম্বিয়ার অনারারি কনসাল। আগরওয়ালা এশিয়া রিটেইল কংগ্রেস, ২০১১ দ্বারা আয়োজিত খুচরা শ্রেষ্ঠত্বের জন্য ৭ম রিড অ্যান্ড টেলর পুরস্কারের আজীবন কৃতিত্ব পুরস্কারে ভূষিত হন
দিয়ারিও দো নর্দেস্টে
দিয়ারিও দো নর্দেস্টে হল ব্রাজিলের একটি সংবাদপত্র, যা ব্রাজিলিয়ান সিয়েরা রাজ্যের রাজধানী ফর্তালিজায় প্রকাশিত হয়। এটি ডিসেম্বর ১৯৮১ সালে প্রতিষ্ঠিত হয়েছিল।
সাধব সীতারাম
সাধব সীতারাম ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে মধ্যপ্রদেশের বিধানসভায় মহেশ্বর বিধানসভা কেন্দ্রের প্রতিনিধিত্ব করেছিলেন।
উমা থারম্যান
উমা করুণা থারম্যান (Uma Karuna Thurman; জন্ম: ২৯ এপ্রিল ১৯৭০) হলেন একজন মার্কিন অভিনেত্রী ও মডেল। তিনি প্রণয়ধর্মী হাস্যরসাত্মক থেকে শুরু করে নাট্যধর্মী, বিজ্ঞান কল্পকাহিনি ও মারপিটধর্মী চলচ্চিত্রে অভিনয় করেছেন। ১৯৮৫ সালের ডিসেম্বর থেকে ১৯৮৬ সালের মে মাসে ব্রিটিশ ভোগ ম্যাগাজিনের প্রচ্ছদে মডেল হিসেবে কাজ করার পর তিনি ডেঞ্জারাস লিয়াজুঁ (১৯৮৮) চলচ্চিত্রে অভিনয় করেন। তিনি কোয়েন্টিন টারান্টিনোর পাল্প ফিকশন (১৯৯৪) ছবিতে অভিনয় করে আন্তর্জাতিক অঙ্গনে খ্যাতি অর্জন করেন এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। তাকে প্রায়ই টারান্টিনোর অনুপ্রেরণা-প্রদানকারী হিসেবে আখ্যায়িত করা হয় এবং তিনি টারান্টিনোর কিল বিল চলচ্চিত্র যুগলে (২০০৩-২০০৪) প্রধান নারী চরিত্রে অভিনয় করে আরও দুটি গোল্ডেন গ্লোব পুরস্কারের মনোনয়ন লাভ করেন।
তার অন্যান্য উল্লেখযোগ্য চলচ্চিত্র হল হেনরি অ্যান্ড জুন (১৯৯০), দ্য ট্রুথ অ্যাবাউট ক্যাটস অ্যান্ড ডগস (১৯৯৬), ব্যাটম্যান অ্যান্ড রবিন (১৯৯৭), গ্যাটাকা (১৯৯৭), লে মিজেরাবল (১৯৯৮), দ্য প্রডিউসার্স (২০০৫), মাই সুপার এক্স-গার্লফ্রেন্ড (২০০৬) এবং লার্স ফন ট্রায়ারের নাইম্ফোম্যানিয়াক (২০১৩) ও দ্য হাউজ দ্যাট জ্যাক বিল্ট (২০১৮)। ২০১১ সালে থারম্যান কান চলচ্চিত্র উৎসবের ৬৪তম আয়োজনের মূল প্রতিযোগিতার জুরি সদস্য এবং ২০১৭ সালে ৭০তম আয়োজনের অঁ সের্তে রেগার বিভাগের জুরি সভাপতি ছিলেন।
টেলিভিশনে তিনি এইচবিওর টিভি চলচ্চিত্র হিস্টেরিক্যাল ব্লাইন্ডনেস (২০০২)-এ অভিনয় করে গোল্ডেন গ্লোব পুরস্কার অর্জন করেন এবং এনবিসির পাঁচ পর্বের সঙ্গীতধর্মী ধারাবাহিক স্ম্যাশ (২০১২)-এ অভিনয় করে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তিনি মিনি ধারাবাহিক দ্য স্ল্যাপ (২০১৫) ও ধারাবাহিক ইমপোস্টার্স (২০১৭-২০১৮)-এ শ্রেষ্ঠাংশে অভিনয় করেন। দ্য প্যারিসিয়ান ওম্যান (২০১৭-২০১৮) মঞ্চনাটকে অভিনয়ের মধ্য দিয়ে তার ব্রডওয়ে মঞ্চে অভিষেক ঘটে।
২০১৬ এশিয়ান বীচ গেমস
২০১৬ এশীয় সৈকতের খেলা ২০১৬ এশিয়ান বীচ গেমস বা ৫ম এশিয়ান বীচ গেমস হল এশিয়া অলিম্পিক কাউন্সিল কর্তৃক আয়োজিত এশিয়ার বহু-ক্রীড়া প্রতিযোগিতা এশিয়ান বীচ গেমসের পঞ্চম আসর, যা ২৪ সেপ্টেম্বর থেকে ৩ অক্টোবর পর্যন্ত ভিয়েতনামের দানাং শহরে অনুষ্ঠিত হয়। এটি ভিয়েতনামে আয়োজিত এশিয়া পর্যায়ের দ্বিতীয় বহু-ক্রীড়া প্রতিযোগিতা, এর পূর্বে হ্যানয়ে ২০০৯ এশিয়ান ইনডোর গেমসের আয়োজন করেছিল। এছাড়া এটি ছিল হ্যানয়ের বাহিরে অনুষ্ঠিত প্রথম গেমস।
প্রতিযোগিতা শেষে স্বাগতিক ভিয়েতনাম ৫২ স্বর্ণ পদক সহ ১৩৯টি পদক নিয়ে প্রথম স্থান দখল করেছিল। এছাড়া স্বাধীন অলিম্পিক ক্রীড়াবিদ হিসাবে কুয়েতের জারা আল হাজ্জা একটি ব্রোঞ্জ পদক জিতে।
মাস্কট
২০১৬ গেমসের মাসকট ছিল চীম ইয়েন নামের একটি বাতাসি পাখি। ভিয়েতনামের মধ্য দক্ষিণ উপকূলীয় অঞ্চলে বিশেষ বৈশিষ্ট্যপূর্ণ পাখির বাসাগুলির জন্য বিখ্যাত—সাধারণ উচ্চ অর্থনৈতিক মানের একটি পণ্য এবং বিশেষ করে দা নংয়ের একটি বিশেষত্ব।
অংশগ্রহণকারী দেশ
এশিয়া অলিম্পিক কাউন্সিলের ৪৫টি সদস্য দেশের মধ্যে ৪১টি দেশ ২০১৬ গেমসে অংশগ্রহণ করেছে। ইয়েমেন, ফিলিস্তিন, উত্তর কোরিয়া এবং সৌদি আরব এবারের প্রতিযোগিতায় অংশগ্রহণ করেনি।
গামা অপেক্ষক
thumb|right|325px|কয়েকটি প্রকৃত মানের জন্য গামা অপেক্ষকের গ্রাফ
গণিতে গামা অপেক্ষক (gamma function) আসলে ফ্যাক্টোরিয়াল অপেক্ষকের ব্যাপক বা বিস্তারিত রূপ। একে গ্রীক বর্ণ 'ক্যাপিটাল গামা' (Γ) দ্বারা বোঝানো হয়। যদি n ধনাত্মক অখণ্ড সংখ্যা হয় তবে :
গামা অপেক্ষক শূন্য তথা ঋণাত্মক অখণ্ড সংখ্যা বাদ দিয়ে শেষ সমস্ত জটিল সংখ্যার জন্য সংজ্ঞায়িত। একে নিম্নলিখিত ইম্প্রপার সমাকল (improper integral) রূপে বোঝানো হয়-
এই সমাকলের মান কেবল ধনাত্মক বাস্তব জটিল সংখ্যার জন্যই অভিসারিত (converge) হয়।
গামা অপেক্ষক অনেক সম্ভাব্যতা-বিতরণ অপেক্ষকে (probability-distribution functions) আসে। এটি সম্ভাব্যতা, সাংখ্যিকী এবং ক্রমচয়-সঞ্চয়ে ব্যবহৃত হয়।
ভিওয়ানি
ভিওয়ানি (Bhiwani) ভারতের হরিয়ানা রাজ্যের ভিওয়ানি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভিওয়ানি শহরের জনসংখ্যা হল ১৬৯,৪২৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ভিওয়ানি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ভারতের মোবাইল নেটওয়ার্ক অপারেটর
Note .
নর্দার্ন কেপ ক্রিকেট দল
নর্দার্ন কেপ ক্রিকেট দল (Northern Cape (cricket team)) দক্ষিণ আফ্রিকার নর্দার্ন কেপ প্রদেশের প্রতিনিধিত্বকারী প্রথম-শ্রেণীর ক্রিকেট দলবিশেষ। পূর্বে এ দলটি গ্রিকুয়াল্যান্ড ওয়েস্ট নামে পরিচিত ছিল। দক্ষিণ আফ্রিকার নর্দার্ন কেপ প্রদেশের সিএসএ প্রভিন্সিয়াল কম্পিটিশনে দলটি অংশ নেয়। ‘নর্দার্ন কেপ ক্রিকেট’ কর্তৃক দলের সদস্যদের অন্তর্ভূক্তি ঘটে ও দলটি পরিচালিত হয়। আয়োজক দল হিসেবে অতিথি দলগুলোর বিপক্ষে প্রতিদ্বন্দ্বিতা করার জন্যে নিজেদের খেলাগুলো কিম্বার্লীর ডি বিয়ার্স ডায়মন্ড ওভালে আয়োজন করে থাকে।
সাংগঠনিক পর্যায়ে নর্দার্ন কেপ ক্রিকেট ঐ প্রদেশের ক্রিকেট প্রশাসন ও উন্নয়নে হস্তক্ষেপ করে থাকে। তবে, নর্দার্ন কেপ দলের ব্যবস্থাপনা ও উন্নয়নের ক্ষেত্রে প্রধান ভূমিকা পালন করে। ১৮৮৪ সালের পূর্বে দলটি কিম্বার্লী ক্রিকেট ক্লাব নামে গঠিত হয়। ২০১৫ সালের পূর্ব-পর্যন্ত গ্রিকুয়াল্যান্ড ওয়েস্ট ক্রিকেট বোর্ড কর্তৃক প্রাদেশিক পর্যায়ে সংগঠনের উন্নয়নে কাজ করতো। সরকারের নির্দেশনামাফিক প্রাদেশিক ক্রীড়া পরিষদকে তাদের পরিচালনাগত কাঠামো দেশের ভূ-রাজনৈতিক অবকাঠামোর আলোকে পরিচালনার নির্দেশনা দিলে নর্দার্ন কেপ ক্রিকেট নামে নামাঙ্কিত হয়।
১৮৯০-৯১ মৌসুমে দলটি কিম্বার্লী নামে পরিচিত ছিল। এরপর, ২০১৪-১৫ মৌসুম পর্যন্ত গ্রিকুয়াল্যান্ড ওয়েস্ট নামে পরিচিতি পায়। কিন্তু, ২০১৫-১৬ মৌসুমে সূচনালগ্ন থেকে দলটি নর্দার্ন কেপ নামে আখ্যায়িত হতে থাকে। অক্টোবর, ২০০৪ সাল থেকে সুপারস্পোর্ট সিরিজকে ঘিরে গ্রিকুয়াল্যান্ড ওয়েস্টকে ফ্রি স্টেটের সাথে একীভূত করে ভিকেবি নাইটস গঠন করা হয়। শুরুতে ভিকেবি নাইটস ডায়মন্ড ঈগলস নামে পরিচিত ছিল। তবে, গ্রিকুয়াল্যান্ড ওয়েস্ট তার স্বকীয়তা বজায় রেখে সিএসএ প্রাদেশিক প্রতিযোগিতায় অংশগ্রহণ করে আসছে।
ইতিহাস
কিম্বার্লী ক্রিকেট ক্লাব নামে প্রতিষ্ঠিত দলটি ১৮৮৪-৮৫ মৌসুমে চ্যাম্পিয়ন ব্যাট টুর্নামেন্ট প্রতিযোগিতায় প্রথম খেলায় অংশ নেয়। ১৮৮৮-৮৯ মৌসুমে আর. জি. ওয়ারটন একাদশ নামে গঠিত সফররত ইংরেজ দলের বিপক্ষে অপ্রত্যাশিতভাবে দুইটি খেলায় জয় পায়। ঐ জয়ের ফলে কিম্বার্লীকে দক্ষিণ আফ্রিকার ঘরোয়া ক্রিকেটে সর্বাপেক্ষা সেরা দল হিসেবে নবপ্রবর্তিত কারি কাপের শিরোপা দেয়া হয়। ১৮৮৯-৯০ মৌসুমে দলটি ট্রান্সভালের কাছে ট্রফি খোঁয়ায়। কিন্তু, ১৮৯০-৯১ মৌসুমে পুনরায় ঐ শিরোপা কুক্ষিগত করতে সমর্থ হয়। ডিসেম্বর, ১৮৯০ সালে চ্যাম্পিয়ন ব্যাট টুর্নামেন্টে গ্রিকুয়াল্যান্ড ওয়েস্ট নামে প্রথম খেলতে শুরু করে। ১৮৯১-৯২ মৌসুম থেকে দলটি কেবলমাত্র প্রাদেশিক নামে পরিচিতি লাভ করে।
১৮৯২ সালে কৃষ্ণাঙ্গ ক্রিকেট খেলোয়াড়দের নিয়ে গঠিত গ্রিকুয়াল্যান্ড ওয়েস্ট কালার্ড ক্রিকেট বোর্ড কর্তৃক ১৮৯৭ সালের বার্নাতো মেমোরিয়াল ট্রফি প্রদান করে। ১৮৯৮-৯৯ মৌসুমের প্রথম বার্নাতো টুর্নামেন্টে ইস্টার্ন প্রভিন্স, কুইন্সটাউন, সাউদার্ন বর্ডার ও ওয়েস্টার্ন প্রভিন্সের সাথে গ্রিকুয়াল্যান্ড ওয়েস্ট অংশ নেয়। ১৯০৪ সালে প্রতিষ্ঠিত সাউথ আফ্রিকান কালার্ড ক্রিকেট বোর্ডের (এসএসিসিবি) তিন প্রতিষ্ঠাকালীন সদস্যের অন্যতম হচ্ছে গ্রিকুয়াল্যান্ড ওয়েস্ট। ১৯০৪ থেকে ১৯৫১-৫২ মৌসুম পর্যন্ত এসএসিসিবি’র পরিচালনায় বার্নাতো কাপ প্রতিযোগিতা তেরোবার অনুষ্ঠিত হয়। তন্মধ্যে, ১৯১০ সালের প্রতিযোগিতায় গ্রিকুয়াল্যান্ড ওয়েস্ট শিরোপা লাভ করে এবং ১৯০৪ ও ১৯১৩ সালে আয়োজক দলের ভূমিকায় অবতীর্ণ হয়।
২০০৪-০৫ মৌসুমে সুপারস্পোর্ট সিরিজে খেলার নিয়ম পরিবর্তিত হয়। এগারোটি প্রাদেশিক দলকে ছয়টি বিশেষ প্রাধিকারপ্রাপ্ত দলে রূপান্তর করা হয়। আইনগত কারণে প্রাধিকারপ্রাপ্ত প্রতিযোগিতার প্রথম মৌসুমে অংশ নিতে পারেনি। এরপর, গ্রিকুয়াল্যান্ড ওয়েস্ট দল ফ্রি স্টেটের সাথে একত্রিত হয়ে ডায়মন্ড ঈগলস নামে পরিচিতি হয় ও ২০১০-১১ মৌসুমের পূর্বে ভিকেবি নাইটস নাম পুণঃনামাঙ্কিত হয়। জাতীয়তাবাদী সরকারের নির্দেশনায় দেশের ভূ-রাজনৈতিক অবকাঠামোগত কারণে প্রত্যেক প্রাদেশিক ক্রীড়া পরিষদের নিয়ন্ত্রণে দলগুলোকে একই সারিতে নিয়ে আসার স্বার্থে ২০১৫-১৬ মৌসুমের অল্প কিছুদিন পূর্বে এ দলটি নর্দার্ন কেপ ক্রিকেট নামে পুণঃনামাঙ্কিত হয়।
মাঠ
নর্দার্ন কেপের ব্যবহৃত মাঠগুলো নিম্নরূপ:
বোদা থানা
বোদা থানা বাংলাদেশের পঞ্চগড় জেলার অন্তর্গত বোদা উপজেলার একটি থানা।
পটভূমি
এ অঞ্চলে জনগণ প্রজাহিতৈষি জমিদার দেবী সিংহের নেতৃত্বে ঐক্যবদ্ধ হয়ে ১৭৯৬ সালে ব্রিটিশদের বিরুদ্ধে প্রথম প্রজা বিদ্রোহ বা কৃষক বিদ্রোহ করেন। এখানে কোন প্রশাসনিক ইউনিট না থাকায় এবং এলাকাটি ঘন অরণ্য বেষ্টিত হওয়ার কারণে ব্রিটিশরা প্রথম কৃষক বিদ্রোহ দমনে ব্যর্থ হয়। কৃষক বিদ্রোহ দমনে ব্যর্থ হওয়ায় ব্রিটিশ সরকার এই এলাকায় একটি প্রশাসনিক ইউনিট সৃষ্টি করার প্রয়োজনীয়তা অনুভব করে। ফলশ্রুতিতে প্রথম কৃষক বিদ্রোহের পরের বছর ১৭৯৭ সালে বোদা থানার গোড়াপত্তন ঘটে। ১৭৭০ থেকে ১৮৬৮ খ্রিস্টাব্দ পর্যন্ত বোদা পরগনা রংপুর জেলার অধীন ছিল এবং ১৮৬৯ থেকে ১৯৪৭ খ্রিস্টাব্দ পর্যন্ত বোদা ছিল জলপাইগুড়ি জেলার অধীন। কুচবিহার মহারাজা বোদা থানার জন্য প্রদত্ত সম্পত্তি রেন্ট ফ্রি হিসেবে বোদা থানাকে দান করে ১লা সেপ্টেম্বর, ১৮৮৩ তারিখে একটি আদেশ জারি করেন। আদেশটি ৯/১/১৮৮৪ তারিখে কলকাতা গেজেটের প্রথম খন্ডের ১৭৭ নং পৃষ্ঠায় প্রকাশিত হয়।         সে সময় জলপাইগুড়ি জেলার অধীন তিনটি থানা ছিল; যথা: জলপাইগুড়ি সদর, রাজগঞ্জ এবং বোদা। বোদা ছিল জলপাইগুড়ি জেলার বৃহত্তম থানা। বোদা থানার অধীনে দুইটি পুলিশ আউটপোস্ট ছিল। একটি পঞ্চগড়ের উত্তরে জগদল এবং অপরটি করতোয়া নদীর পূর্বপাড়ে দেবীগঞ্জ। পরবর্তীতে দেবীগঞ্জ এবং জগদল পূর্ণাঙ্গ থানায় রূপান্তরিত হয়। জগদল থানাকে পরবর্তীতে পঞ্চগড়ে (বর্তমান স্থানে) স্থানান্তর করা হয়। ১৯৪৭ খ্রিস্টাব্দে ভারত বিভাজনের পর বোদা থানা দিনাজপুর জেলার এবং ঠাকুরগাঁও মহকুমার আওতাভুক্ত হয়। ১৯৮০ সালে পঞ্চগড় মহকুমা সৃষ্টি হলে এ থানাটি পঞ্চগড় মহকুমার অন্তর্ভুক্ত হয়। পঞ্চগড় মহকুমার ৫টি থানার মধ্যে এটি সর্ববৃহৎ। ১৩টি ইউনিয়ন নিয়ে গঠিত বোদা থানার ৩টি ইউনিয়ন; যথা: মাগুরা, ধাক্কামারা ও গড়িনাবাড়ী ইউনিয়নকে পরবর্তীতে পঞ্চগড় সদর থানার অন্তর্ভুক্ত করা হয়।
প্রশাসনিক এলাকাসমূহ
বোদা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম বোদা থানার অধীন।
গায়ানায় ধর্মহীনতা
গায়ানার ধর্মহীনতা বলতে দেশটিতে বিদ্যমান নিরীশ্বরবাদ, ধর্মনিরপেক্ষতা ও নাস্তিকতাকে বুঝানো হয়। আনুমানিক ৪ শতাংশ জনসংখ্যা কোন ধর্ম পালন করে না, অন্যদিকে হিন্দুধর্ম এবং খ্রিস্টধর্ম গায়ানার প্রধান ধর্মবিশ্বাস, যা যথাক্রমে মোট জনসংখ্যার প্রায় ২৮ শতাংশ এবং ৫৭ শতাংশ।
বেলজিয়ামের সাধারণ নির্বাচন, ১৯২৯
বেলজিয়ামে ১৯২৯ সালের ২৬ মে সাধারণ নির্বাচন অনুষ্ঠিত হয়। ক্যাথলিক পার্টি এই ফলাফলে বিজয়ী হয়। বেলজীয় প্রতিনিধি চেম্বারে ১৮৭টির মধ্যে ৭১ টি আসন পেয়ে বিজয়ী হয়। ভোটারের অংশগ্রহণ ছিল ৯৪ শতাংশ। ক্যাথলিক লিবারেল দলের প্রধান হেনরী জাসপার নির্বাচনে বিজয়ের পরে সরকার পরিচালনা করেন।
দরি
দরি (এছাড়াও ধুরি, ডুরি, দুরি বা ধারি) হল একটি হাতে বোনা মেঝেয় পাতার কম্বল বা পাতলা গালিচার জন্য ভারতীয় শব্দ, যেটি গৃহসজ্জার আসবাবপত্রের একটি সামগ্রী। দরির একাধিক জনপ্রিয় নিদর্শন আছে, তার মধ্যে একটি হল বহু রঙের ডোরাকাটা নকশা। দরি বুনন গ্রামীণ ভারতের একটি বড় শিল্প ছিল।   দক্ষিণ এশিয়ায় চিরাচরিত উপায়ে মেঝে ঢাকার জন্য দরি ব্যবহার করা হয়।
দরির ধারণাটি কম্বল বা গালিচা থেকে কিছুটা আলাদা, কারণ এগুলি কেবলমাত্র মেঝেয় আচ্ছাদনের জন্যই নয়, বিছানাপত্রে বা জিনিসপত্র গাঁটরিবন্দী করার জন্যও ব্যবহৃত হয়। তবে যেহেতু দরিগুলি কম্বল বা গালিচা হিসাবে একই উদ্দেশ্যে কাজ করে, তাই তাদের এক হিসাবেও বর্ণনা করা যেতে পারে।
ব্যবহার
আকার, নকশা এবং উপাদানের উপর নির্ভর করে এগুলির বিভিন্ন ব্যবহার রয়েছে। সবচেয়ে ছোট দরি ১২" x ১২" হতে পারে এবং এগুলি টেলিফোন স্ট্যান্ড এবং ফুলদানির জন্য টেবিলের ঢাকা হিসাবে ব্যবহার করা যেতে পারে। ২৪" x ২৪" মাপের দরি ধ্যান করার জন্য আদর্শ, এটিকে আসন বলা হয়।
বড় বড় রাজনৈতিক বা সামাজিক জমায়েতে ব্যবহৃত দরিগুলি ২০ ফুট x ২০ ফুট পর্যন্ত বড় হতে পারে। দরিগুলি ভাঁজযোগ্য এবং ওজনে হালকা হবার জন্য সহজেই বহন করা যায়।
দরিগুলির রক্ষণাবেক্ষণের ব্যয় কম হয় কারণ সেগুলি গালিচা ধ্বংসকারী সিলভার ফিশ বা অন্যান্য পোকামাকড় দ্বারা আক্রান্ত হয় না। দরিগুলি সারা বছর ব্যবহার করা যেতে পারে। সুতির দরি শীতকালে গরম থাকে এবং গ্রীষ্মকালে শীতল হয়।
উপাদান
দরি চার ধরনের উপকরণ থেকে তৈরি করা হয়: সুতি, উল, পাট এবং রেশম। পাশাপাশি এই সমস্ত উপকরণের সংমিশ্রণেও দরি তৈরি হয়। এই উপাদানগুলি প্রথমে সুতোয় রূপান্তরিত করে তারপরে দরি বোনা হয়।
উৎপাদন
দরিগুলি হাতে করে পাট থেকে তৈরি করা হয়।
রাজস্থানে দরি বুননের জন্য পিট তাঁতও ব্যবহার করা হয়। এইক্ষেত্রে তাঁতি একটি গর্তে বসে থাকে এবং পা দিয়ে বুনন করে।
মধ্যপ্রদেশের দরিগুলি তাদের রঙ এবং মজবুত গঠনের জন্য পরিচিত। রাজস্থান, উত্তরপ্রদেশ, পাঞ্জাব এবং হিমাচল প্রদেশে স্বতন্ত্র ধরনের দরি তৈরি হয়।
স্বাধীনতার পূর্ববর্তী পাঞ্জাবের কয়েকটি গুরুত্বপূর্ণ দরি তৈরির কেন্দ্র এখন পাকিস্তানে রয়েছে; তবে, বর্তমান পাঞ্জাবের লুধিয়ানা, ফরিদকোট এবং ভাটিন্ডার আশেপাশের অঞ্চলগুলি দরি তৈরির জন্য সুপরিচিত।
রাজস্থানের সালাওয়াস এ তৈরি দরিগুলি পাঞ্জা দরি হিসাবে পরিচিত এবং এগুলি বড় সংখ্যায় রফতানি করা হয়। উত্তর প্রদেশের খাইরাবাদ দরি তৈরির একটি বড় কেন্দ্র। এখানে তৈরি সীতাপুর দরি আনুভূমিক তাঁত ব্যবহার করে বোনা হয়। সুতির পাশাপাশি পাট, রেয়ন এবং চেনিলে দরিও এখানে তৈরি করা হয় এবং সারা বিশ্বে রফতানি করা হয়।
ভারতের কর্ণাটক রাজ্যের নবলগুন্দ তালুকে দরি তৈরি করা হয়। দরির জন্য এদের নিজস্ব ভৌগোলিক চিহ্ন রয়েছে, স্থানীয় কন্নড় ভাষায় নবলগুন্দের দরিকে জামখানা বলা হয়।
এই কারুশিল্পটি দ্রুত হ্রাস পাচ্ছে এবং তাঁতিরা তাদের জীবন নির্বাহ করার জন্য এবং ভাল রোজগারের আশায় এই কাজ ছেড়ে দিচ্ছে। এগুলি হাতে বোনা হয় তাই উৎপাদন করতে প্রচুর পরিশ্রম প্রয়োজন, কিন্তু সেই তুলনায় দাম পাওয়া যায় না।
ক্রিসক্রস (চলচ্চিত্র)
ক্রিসক্রস ২০১৮-এর বাংলা চলচ্চিত্র। হ'ল বিরসা দাশগুপ্ত পরিচালিত একটি ভারতীয় নাটক চলচ্চিত্র । একই নামের একটি ২০১৩ উপন্যাস অবলম্বনে, চলচ্চিত্রটি শ্রীকান্ত মোহতা এবং মহেন্দ্র সনি প্রযোজনা করেছেন এসভিএফ এন্টারটেইনমেন্টের ব্যানারে। এতে নুসরাত জাহান, মিমি চক্রবর্তী, জয়া আহসান, সোহিনী সরকার, প্রিয়াঙ্কা সরকার প্রধান চরিত্রে অভিনয় করেছেন। ছবিটি ১০ আগস্ট ২০১৮ এ প্রকাশিত হয়েছিল।
পটভূমি
ক্রিসক্রস পাঁচজন নারী গল্প। মেহের (নুসরত জাহান) এমন এক অভিনেত্রী যিনি ছোট চরিত্রে অভিনয় করেন। তিনি তার পিতা হারিয়েছেন এবং একটি দরিদ্র পরিবারের বসবাস করতেন। তার ভাই শারীরিকভাবে প্রতিবন্ধী। তিনি তার পরিবারের একমাত্র উপার্জনক্ষম সদস্য।
মিস সেন (জয়া আহসান) একজন তালাকপ্রাপ্ত এবং একটি সংস্থার মালিক।
রুপা (সোহিনী সরকার) এমন একজন গৃহকর্মী যিনি স্বামীর সমস্যার কারণে গর্ভধারণ করতে পারেন না। তিনি নিয়মিত তার দেবর দ্বারা নির্যাতন করা হয়।
সুজি (প্রিয়াঙ্কা সরকার) একজন ফ্রিল্যান্সার। তিনি বিবাহবিচ্ছেদ এবং একজ মা চরিত্রে অভিনয় করেন।
এই মহিলার জীবন কতোটা দুর্বিষহ হতে পারে তার চিত্র এতে রয়েছে। <sup class="noprint Inline-Template Template-Fact" data-ve-ignore="true">[ <span title="where’s the plot? (March 2019)">উদ্ধৃতি প্রয়োজন  ]
লিয়াকত আলি খান
নবাবজাদা লিয়াকত আলি খান (২ অক্টোবর ১৮৯৬ – ১৬ অক্টোবর ১৯৫১) ভারতীয় উপমহাদেশের বিখ্যাত মুসলিম রাজনীতিবিদ এবং পাকিস্তানের প্রথম প্রধানমন্ত্রী। নিখিল ভারত মুসলিম লীগের নেতা হিসেবে তিনি রাজনীতিতে উঠে আসেন। ১৯৪৭ খ্রিষ্টাব্দে ভারত বিভাগ ও পাকিস্তান সৃষ্টিতে তার গুরুত্বপূর্ণ ভূমিকা আছে। পাকিস্তানের তিনি মুহাম্মদ আলি জিন্নাহ্‌র ডানহাত হিসেবে পরিচিত। তিনি কায়েদ-এ-মিল্লাত, শহীদ-এ-মিল্লাত উপাধিতে ভূষিত হন। লিয়াকত আলি খান আলিগড় বিশ্ববিদ্যালয় ও অক্সফোর্ড বিশ্ববিদ্যালয়ে শিক্ষাগ্রহণ করেন। ১৯৩০-এর দশকে তিনি ব্রিটিশ ভারতের রাজনীতিতে গুরুত্বপূর্ণ অবস্থানে উঠে আসেন। তিনি মুহাম্মদ আলি জিন্নাহকে ভারতে ফিরে আসতে আগ্রহী করে তোলেন ; এরই ফলশ্রুতিতেই এক পর্যায়ে পাকিস্তান আন্দোলন শুরু হয়। চল্লিশের দশকে লাহোর প্রস্তাব পাশ হবার পরে লিয়াকত আলি খান পাকিস্তান আন্দোলন এগিয়ে নিতে জিন্নাহকে সাহায্য করেন। পাকিস্তানের প্রথম প্রধানমন্ত্রী হিসেবে তিনি দেশবাসীর পথপ্রদর্শক হিসেবে কাজ করেন ; বিশেষ ক'রে ভারত পাকিস্তানের দ্বন্দ্বের বিষয় কাশ্মীর সমস্যাকে তিনি জাতিসংঘে উত্থাপন করেন।
জন্ম ও শৈশব
লিয়াকত আলি খান ছিলেন নবাব রুস্তম আলি খানের দ্বিতীয় পুত্র। তার জন্ম ১৮৯৬ খ্রিষ্টাব্দের ২ অক্টোবর অবিভক্ত ভারতের পাঞ্জাব প্রদেশের কারণালে। তার পিতা ব্রিটিশ সরকারের কাছ থেকে রুখেন-উদ্দৌলা, শমসের জং, নবাব বাহাদুর প্রভৃতি উপাধি লাভ করেন। তার মায়ের নাম মাহমুদা বেগম।
স্কুল শিক্ষার পূর্বে তিনিঁ মায়ের কাছ থেকে কোরান ও হাদিসের শিক্ষা লাভ করেন। ১৯১৮ খ্রিষ্টাব্দে তিনি আলিগড়ের মোহামডান-আংলো ওরিয়েন্টাল কলেজ থেকে স্নাতক হন। একই বছর পারিবারিক আত্মীয়া জাহাঙ্গিরা বেগমকে বিয়ে করেন। পিতার মৃত্যুর পর তিনি যুক্তরাজ্যে যান এবং ১৯২১ খ্রিষ্টাব্দে অক্সফোর্ড বিশ্ববিদ্যালয় থেকে মাস্টার্স ডিগ্রি লাভ করেন। অক্সফোর্ডে তিনি ইন্ডিয়ান মজলিসের সম্মানিত কোষাধ্যক্ষ নির্বাচিত হন।
রাজনৈতিক উত্থান
right|thumb|সপরিবারে লিয়াকত আলি খান ১৯২৩ খ্রিষ্টাব্দে লিয়াকত আলি খান ভারতে ফিরে আসেন এবং রাজনীতিতে যোগ দেন। জীবনের শুরুতে তিনি ভারতীয় জাতীয়তাবাদে বিশ্বাসী ছিলেন। কিন্তু, ব্রিটিশ ভারতে মুসলমানদের বিরুদ্ধে বিভিন্ন পক্ষপাতিত্বমূলক আচরণে তিনি ভারতীয় জাতীয়তাবাদের উপর বিশ্বাস হারিয়ে ফেলেন। তিনি ১৯২৩ খ্রিস্টাব্দে ভারতীয় কংগ্রেসে যোগ না-দিয়ে, নিখিল ভারত মুসলিম লীগে যোগদান করেন। ১৯২৬ খ্রিস্টাব্দে তিনি মুজাফফরনগর থেকে প্রাদেশিক আইনসভার সদস্য নির্বাচিত হন। ১৯৩২ খ্রিস্টাব্দে তিনি বিনা প্রতিদ্বন্দ্বিতায় উত্তর প্রদেশ আইনসভার ডেপুটি প্রেসিডেন্ট নির্বাচিত হন। তিনি কেন্দ্রীয় আইনসভার সদস্য নির্বাচিত হন ১৯৪০ খ্রিস্টাব্দে। । আইন প্রণয়ন সম্পর্কিত ব্যাপারে তিনি সক্রিয় ভাবে অংশ গ্রহণ করতেন। ১৯২৮ খ্রিষ্টাব্দে কলকাতায় অনুষ্ঠিত নেহেরু রিপোর্ট পর্যালোচনা কমিটিতে তিনি যোগদেন । ১৯৩২ খ্রিষ্টাব্দে তিনি দ্বিতীয় বিয়ে করেন। তার দ্বিতীয় স্ত্রী বেগম রানা একজন বিখ্যাত অর্থনীতিবিদ ছিলেন এবং পাকিস্তান আন্দোলনে সক্রিয় ভূমিকা পালন করেন। । লন্ডনে গোলটেবিল বৈঠকগুলো ব্যর্থ হবার পর লিয়াকত আলি ও তার স্ত্রী মুহাম্মদ আলি জিন্নাহর সাথে সাক্ষাৎ করেন। । জিন্নাহ তখন লন্ডনে আইন পেশা চালাচ্ছিলেন। লিয়াকত আলি ও তার স্ত্রী জিন্নাহকে ভারতে ফিরে এসে এখানকার মুসলমানদের নেতৃত্ব গ্রহণে উদ্বুদ্ধ করেন। জিন্নাহ তাদের অনুরোধ রক্ষা করেছিলেন।
পাকিস্তান আন্দোলন
লিয়াকত আলির আহ্ববানে মুহাম্মদ আলী জিন্নাহ ভারতে ফিরে এসে মুসলিম লীগ গুছিয়ে নিতে শুরু করেন। ১৯৩৬ খ্রিস্টাব্দে বোম্বেতে (বর্তমান মুম্বাই) নিখিল ভারত মুসলিম লীগের সম্মেলন অনুষ্ঠিত হয়। ঐ সম্মেলনে জিন্নাহ লিয়াকত আলিকে মুসলিম লীগের সাধারণ সম্পাদকের পদে মনেনীত করেন। লিয়াকত আলি খান বিনা প্রতিদ্বন্দ্বিতায় নির্বাচিত হন। ১৯৪৭ খ্রিষ্টাব্দ অবধি তিনি এই পদে অধিষ্ঠিত ছিলেন। তাকে মুসলিম লীগের সংসদীয় দলেরও সহসভাপতি করা হয়। তিনি সংবাদপত্র দি ডন-এর ব্যবস্থাপনা পরিচালকের দায়িত্বও পালন করেন। ১৯৪৫-৪৬ এর নির্বাচনে লিয়াকত আলি মিরাট থেকে নির্বাচিত হন। এই নির্বাচনে মুসলিম লীগ মুসলমানদের জন্য সংরক্ষিত আসনগুলোর ৮৭ শতাংশ আসনে জয়লাভ করে। । ঐ নির্বাচনের পর একটি অন্তর্বর্তীকালীন সরকার গঠিত হয়। লিয়াকত আলি সে সরকারের অর্থ মন্ত্রণালয়ের দায়িত্ব লাভ করেন ।
প্রধানমন্ত্রিত্ব
১৯৪৭ খ্রিষ্টাব্দে ভারত বিভাগের পর লিয়াকত আলি খানকে পাকিস্তানের প্রধানমন্ত্রীর দায়িত্ব দেওয়া হয়। তিনি পাকিস্তানের পররাষ্ট্রনীতি প্রণয়ন ও সংবিধান রচনার উদ্যোগ নেন। তিনি পাকিস্তানের সংবিধানের রূপরেখা প্রণয়ন করেন এবং সংসদে ১৯৪৯ খ্রিষ্টাব্দের ১২ মার্চ তা উপস্থাপন করেন। পাকিস্তানের সংবিধানের ইতিহাসে এটা “পাকিস্তানের ম্যাগনাকার্টা” হিসেবে পরিচিত। লিয়াকত এটাকে স্বাধীনতার পর তার দেশের সবচেয়ে গুরুত্বপূর্ণ ঘটনা হিসেবে উল্লেখ করেন। তার আমলে ভারত ও পাকিস্তান কাশ্মীর সমস্যা জাতিসংঘের মাধ্যমে সমাধানে একমত হয়। তখন এ সিদ্ধান্ত নেওয়া হয় যে, এ সমস্যার গণতান্ত্রিক সমাধানের উদ্দেশ্যে জাতিসংঘের তত্ত্বাবধানে কাশ্মীরে একটি গণভোট অনুষ্ঠিত হবে। জিন্নাহ মৃত্যুর পর পাকিস্তানে ধর্মীয় সংখ্যালঘুদের মাঝে সমস্যা দেখা দেয় এবং ভারত-পাকিস্তান দ্বিতীয় যুদ্ধের মুখোমুখি হয়। লিয়াকত আলি তখন ভারতের প্রধানমন্ত্রী জওহরলাল নেহেরুর সাথে লিয়াকত-নেহেরু চুক্তি করেন। এই চুক্তির উদ্দেশ্য ছিল ভারত পাকিস্তান সম্পর্কের উন্নয়ন করা। ১৯৫১ সালে তিনি যুক্তরাষ্ট্র সফরে যান। ১৯৪৯ সালে পাকিস্তানের কেন্দ্রীয় ব্যাংক প্রতিষ্ঠিত হয়। ঐ একই সময় করাচিতে একটি কাগজের টাকা ছাপার কারখানাও (টাকশাল) স্থাপিত হয় । ১৯৫১ খ্রিস্টাব্দে পাকিস্তান সেনাবাহিনীর ব্রিটিশ সেনাপ্রধান ডগলাস গ্রেসী অবসরে গেলে লিয়াকত আলি খান জেনারেল আইয়ুব খানকে সেনাবাহিনীর কমান্ডার-ইন-চিফ হিসেবে নিয়োগ দেন।
পূর্ব পাকিস্তান তথা বাঙালিদের ভাষা আন্দোলন
মুহাম্মদ আলী জিন্নাহর মৃত্যুর পর ১৯৪৮ সালের ১৮ নভেম্বর পাকিস্তানের প্রথম প্রধানমন্ত্রী লিয়াকত আলী খান পূর্ব পাকিস্তান সফরে আসেন। ২৭ নভেম্বর ঢাকা বিশ্ববিদ্যালয়ের খেলার মাঠে তিনি এক ছাত্রসভায় ভাষণ দেন। ওই সভায় ঢাকা বিশ্ববিদ্যালয় কেন্দ্রীয় ছাত্র ইউনিয়নের তরফ থেকে প্রদত্ত মানপত্রে বাংলা ভাষার দাবি পুনরায় উত্থাপন করা হয়। সমাবেশে বিশ্ববিদ্যালয়ের ছাত্রছাত্রীদের অন্যান্য দাবি-দাওয়ার পাশাপাশি বাংলাকে রাষ্ট্রভাষা হিসেবে ঘোষণা করা দাবি করা হয়। ডাকসুর তৎকালীন জিএস গোলাম আযম দাবীনামাটি পাঠ করেছিলেন। কিন্তু প্রধানমন্ত্রী লিয়াকত আলী খান রাষ্ট্রভাষাসংক্রান্ত দাবিটি এড়িয়ে ছাত্রছাত্রীদের সুযোগ-সুবিধাসংক্রান্ত কয়েকটি দাবি মেনে নেন। রাষ্ট্রভাষাসংক্রান্ত দাবিটি এড়িয়ে যাওয়ায় সমাবেশস্থলে অসন্তোষের সৃষ্টি হয়।
রূপ
রূপ (দেবনাগরী: रूप) এর অর্থ "বাহ্যিক চেহারা বা ঘটনা বা রঙ, গঠন, আকৃতি"। এটি কোনও মৌলিক আধ্যাত্মিক বিষয়ের সাথে সম্পর্কিত। ভারতীয় ধর্মগুলির প্রসঙ্গে এর ভিন্ন অর্থ রয়েছে।
হিন্দুধর্মে
হিন্দুধর্মে স্বরূপের মতো সূক্ষ্ম ও আধ্যাত্মিক বাস্তবতার বর্ণনা দিতে রূপ শব্দটি বহু যৌগিক শব্দ হিসেবে ব্যবহৃত হয়েছে; যার অর্থ স্বরূপ। এটি পদার্থ বা বস্তুগত ঘটনা প্রকাশ করতে ব্যবহৃত হতে পারে, যেমন- সংখ্যায়, দৃষ্টি শক্তির সাথে যুক্ত বোঝাতে, ভগবদ্গীতাতে পরম সম্পর্কে ধারণা বর্ণনা করতে বিশ্বরূপ শব্দটি প্রভৃতি।
লিয়াকত আলি খান
মৃত্যু
১৯৫১ খ্রিস্টাব্দে ১৬ অক্টোবর রাওয়ালপিন্ডির পৌরসভা পার্কের এক সভায় লিয়াকত আলি খানের একটি গুরুত্বপূর্ণ ঘোষণা দেবার কথা ছিল। ঐ সভায় মঞ্চ থেকে মাত্র ১৫ গজ দূরে উপবিষ্ট থাকা এক আততায়ী সাদ আকবর তাকে গুলি করে। তার বুকে দুটি গুলি লেগেছিল।তিনি নিহত হন। তাকে এহেন হত্যার কারণ অদ্যাবধি জানা যায়নি । মৃত্যুর পর তাকে শহীদ-এ-মিল্লাহ উপাধিতে ভূষিত করা হয়। রাওয়ালপিন্ডির যে উদ্যানে তিনি নিহত হন, সে উদ্যানের নামকরণ করা হয় “লিয়াকত বাগ”। প্রায় ৫৬ বছর পর একই স্থানে পাকিস্তানের আরেক প্রধানমন্ত্রী বেনজীর ভুট্টো আততায়ীর হামলায় নিহত হন।
রূপ
বৌদ্ধধর্মে
বৌদ্ধধর্মে, রূপ হ'ল দেহ ও বাহ্যিক উভয় বিষয়ের বস্তুগত দিক। পালি ধর্মশাস্ত্রে, রুপকে "রূপ-খাঁধা (স্থূল রূপ), রুপ-আয়না (দৃশ্যমান বস্তু বা বিষয়) এবং নাম-রূপ ('নাম ও রূপ' বা 'মন ও দেহ')"-এই তিনটি উল্লেখযোগ্য প্রাসঙ্গিক কাঠামোতে উল্লেখ করা হয়েছে। বৌদ্ধধর্মে, মূর্তি বর্ণনার ক্ষেত্রে রূপ শব্দটি ব্যবহৃত হয়। কখনও কখনও এটিকে বুদ্ধরূপও বলা হয়। রূপকে স্কন্ধার অন্যতম রঙ ও চিত্র দ্বারা অনুভব করা হয়।
রূপ-খাঁধা
বৌদ্ধদর্শন অনুসারে, রূপ বস্তুবাদের রূপক পদার্থের মতো ব্যাপার নয়। রূপ বস্তু ও সংবেদনশীলতা উভয়কেই বোঝায়। প্রকৃতপক্ষে রূপ অন্য সমস্ত কিছুর মতো এর কার্যকারিতা অনুসারে সংজ্ঞায়িত হয়। ঐতিহ্যগতভাবে রূপকে দুটি পদ্ধতিতে বিশ্লেষণ করা হয়- (১) চারটি প্রাথমিক উপাদান হিসাবে (পালি, মহাভূতা), এবং (২) দশ বা চব্বিশটি মাধ্যমিক বা উৎপন্ন উপাদান হিসাবে।
উদ্ভূত পদার্থ
অভিধর্ম পিটক ও পালি সাহিত্যে, রূপ দশ বা তেইশ বা চব্বিশ ধরনের মাধ্যমিক বা উৎপন্ন পদার্থের বিচারে আরও বিশ্লেষণ করা হয়। দশটি মাধ্যমিক পদার্থের তালিকায় নিম্নলিখিতগুলি চিহ্নিত করা হয়েছে:
যদি চব্বিশটি মাধ্যমিক প্রকার গণনা করা হয়, তবে উপরের দশটির প্রথম নয়টিতে নিম্নলিখিত পনেরটি যুক্ত হবে:
তবে, অভিধর্ম পিটকের ধম্মসঙ্গণিতে "হৃদয় ভিত্তিক" বাদে ২৩ টি উদ্ভবের ধরনের তালিকা পাওয়া যায়।
রূপ ঝানার গুণাবলি
ধ্যানের অভ্যাসটি আনাপানসাটি, শ্বাস-প্রশ্বাসের সচেতনতা দ্বারা সাহায্য করে। সুত্তপিটক (আগম) রূপ ঘানার চারটি ধাপ বর্ণনা করে। রূপ নিরপেক্ষ অবস্থানে বস্তুজগতকে বোঝায়, যেমন কাম রাজ্য (কামনা, বাসনা) এবং অরূপ-রাজ্য (অ-বস্তু অঞ্চল) থেকে আলাদা। প্রতিটি ঝানা সেই ঝানায় উপস্থিত গুণাবলীর সেট দ্বারা চিহ্নিত করা হয়।
তিন্দু ইউনিয়ন
তিন্দু বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।
আয়তন
তিন্দু ইউনিয়নের আয়তন ১,১২,৬৪০ একর (৪৫৫.৮৪ বর্গ কিলোমিটার)। এটি থানচি উপজেলার সবচেয়ে বড় ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী তিন্দু ইউনিয়নের মোট জনসংখ্যা ৪,৪০৯ জন। এর মধ্যে পুরুষ ২,২২৭ জন এবং মহিলা ২,১৮২ জন। মোট পরিবার ৮৪০টি।
অবস্থান ও সীমানা
থানচি উপজেলার মধ্যাংশে তিন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে থানচি সদর ইউনিয়ন, পশ্চিমে আলীকদম উপজেলার আলীকদম সদর ইউনিয়ন, দক্ষিণে রেমাক্রী ইউনিয়ন এবং পূর্বে মায়ানমারের চিন প্রদেশ অবস্থিত।
প্রশাসনিক কাঠামো
thumb|right|250px|তিন্দু পাড়া, থানচি, বান্দরবান তিন্দু ইউনিয়ন থানচি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
শিক্ষা ব্যবস্থা
২০১১ সালের আদমশুমারি অনুযায়ী রেমাক্রী ইউনিয়নের সাক্ষরতার হার ১৮.৩%। এ ইউনিয়নে ১টি প্রাথমিক বিদ্যালয় রয়েছে।
যোগাযোগ ব্যবস্থা
তিন্দু ইউনিয়নে যোগাযোগের প্রধান সড়ক হল থানচি-রেমাক্রী সড়ক। প্রধান যোগাযোগ মাধ্যম জীপগাড়ি।
খাল ও নদী
তিন্দু ইউনিয়নের মধ্য দিয়ে বয়ে চলেছে সাঙ্গু নদী।
হাট-বাজার
তিন্দু ইউনিয়নের প্রধান বাজার হল তিন্দু বাজার।
দর্শনীয় স্থান
তিন্দু ইউনিয়নের দর্শনীয় স্থানগুলোর মধ্যে রয়েছে:
রুশ সাহিত্য
থাম্ব|রাশিয়ান সাহিত্য - একটি অধ্যয়নের রূপরেখা রুশ সাহিত্য হল রাশিয়া ও এর অভিবাসীদের সাহিত্য এবং তৎকালীন রুশ সাম্রাজ্য বা সোভিয়েত ইউনিয়নভুক্ত ছিল এমন কয়েকটি স্বাধীন দেশের রুশ ভাষার সাহিত্য। রুশ সাহিত্যের গোড়াপত্তন হয় মধ্যযুগে, যখন প্রাচীন রুশ ভাষায় মহাকাব্য ও ইতিবৃত্ত রচিত হয়। আলোকিত যুগে সাহিত্যের গুরুত্ব বৃদ্ধি পেতে থাকে এবং ১৯৩০ এর দশকের শুরুর দিকে রুশ সাহিত্য কবিতা, গদ্য ও নাটকের স্বর্ণযুগ পাড় করে। রোমান্টিকতা সময়কালে কাব্যিক প্রতিভা বিকশিত হতে থাকে এবং এই সময়ে ভাসিলি ঝুকভ্‌স্কি ও পরে তার দ্বারা প্রভাবিত আলেক্সান্দ্‌র পুশকিন কাব্যচর্চা করেন। এই সময়ে গদ্যও বিকাশ লাভ করেন। প্রথম মহান রুশ ঔপন্যাসিক ছিলেন নিকোলাই গোগোল। পরবর্তীতে আসেন ইভান তুর্গেনেভ, যিনি ছোটগল্প ও উপন্যাস উভয় ধরনেই প্রসিদ্ধ ছিলেন। ল্যেভ তল্‌স্তোয় ও ফিওদোর দস্তয়েভ্‌স্কি অচিরেই আন্তর্জাতিক খ্যাতি অর্জন করেন। উনবিংশ শতাব্দীর দ্বিতীয়ার্ধে আন্তন চেখভ ছোটগল্পে শ্রেষ্ঠত্ব লাভ করেন এবং অন্যতম প্রধান নাট্যকার হয়ে ওঠেন। বিংশ শতাব্দীর প্রারম্ভিক সময় ছিল রুশ কবিতার রৌপ্যযুগ। রৌপ্যযুগের কবিদের মধ্যে অন্যতম ছিলেন কনস্তান্তিন বেলমন্ত, ভালেরি ব্রিউসভ, আলেক্সান্দ্‌র ব্লক‌, আনা আখমাতোভা, নিকোলাই গুমিলিউভ, অসিপ মান্দেলস্তাম, সের্গেই ইয়েসেনিন, ভ্লাদিমির মায়াকোভ্‌স্কি, মারিনা স্‌ভেতায়েভা, ও বরিস পাস্তের্নাক। এই যুগে কয়েকজন প্রখ্যাত ঔপন্যাসিক ও ছোটগল্পকারদের দেখা যায়। তাদের মধ্যে রয়েছেন আলেক্সান্দ্র কুপ্রিন, নোবেল পুরস্কার বিজয়ী ইভান বুনিন, লেওনিড আন্দ্রেইভ, ফিওদোর সলোগুব, আলেক্সি রমিজভ, ইয়েভজেনি জামিয়াতিন, দিমিত্রি মেরেঝ্‌কোভ্‌স্কি, ও আন্দ্রে বেলি।
প্রারম্ভিক ইতিহাস
প্রাচীন রুশ সাহিত্যে প্রাচীন রুশ ভাষায় লিখিত কয়েকটি শ্রেষ্ঠকর্ম রয়েছে। প্রাচীন রুশ ঐতিহাসিক সাহিত্যের প্রধান ধরন ছিল ইতিবৃত্ত, যার বেশির ভাগই অজ্ঞাত। এই ধরনের অজ্ঞাত কাজের মধ্যে আরও রয়েছে দ্য টেল অব ইগর্‌স ক্যাম্পেইন ও মলেনিয়া দানিলা জাতোচ্‌নিকা। হাজিওগ্রাফি (жития святых, ঝিতিয়া স্‌ভিতিখ) প্রাচীন রুশ সাহিত্যের একটি জনপ্রিয় ধরন হয়ে ওঠেছিল। ঝিতিয়ে আলেক্সান্দ্‌র নেভস্কোভা এই ধরনের একটি বিখ্যাত রচনা। অন্যান্য রুশ সাহিত্যের মধ্যে রয়েছে জাদোন্‌স্কিনা, ফিজিওলজিস্ট, কিয়েভানের সিনপ্‌সিস এবং খুঝ্‌দেনিয়া জা ত্রি মোরিয়া।
অষ্টাদশ শতাব্দী
ব্যঙ্গলেখক আন্তিওখ দিমিত্রিভিচ কান্তেমির, ১৭০৮–১৭৪৪, ছিলেন প্রথম দিকের অন্যতম রুশ লেখক, যিনি মহান পিটারের ধারণা সংস্কারের পাশাপাশি ইউরোপের আলোকিত যুগের আন্দোলনের ধারণার প্রশংসা করেন। কান্তেমিরের কাজে পিটারের প্রশংসামূলক স্তব দেখা যেত, বিশেষ করে সম্রাটকে উৎসর্গ করে লেখা মহাকাব্য পেত্রিদা। কান্তেমির পিটারের পশ্চাদপদতা ইস্তেহারের মাধ্যমে এর সংস্কার করতে চান এবং রাশিয়ার "বহিরঙ্গ ও রহস্যবাদ" বিষয়ে কান্তেমির তার ব্যঙ্গধর্মী সমালোচনার মাধ্যমে পরোক্ষভাবে পিটারের প্রভাবের প্রশংসা করেন। কান্তেমির পিটারকে সমর্থনের মাধ্যমে এই রীতির সম্মান জানান, কিন্তু এর ফলে রুশ ভাষার ব্যবহার করে উপযুক্ত শব্দের অর্থ বিষয়ে দশক ব্যাপী বিতর্কের সৃষ্টি হয়।
স্বর্ণযুগ
রোম্যান্টিক যুগে গদ্যও বিকশিত হতে থাকে। নিকোলাই গোগোল প্রথম সেরা রুশ ঔপন্যাসিক। নিকোলাই লেস্‌কভ, ইভান তুর্গেনেভ, মিখাইল সালতিকভ-শেদ্রিন সকলেই ছোটগল্প ও উপন্যাসে সিদ্ধহস্ত ছিলেন। ল্যেভ তল্‌স্তোয় ও ফিওদোর দস্তয়েভ্‌স্কি এই সময়ে আন্তর্জাতিক খ্যাতি অর্জন করেন। অনেক পণ্ডিত, যেমন এফ. আর. লিভিস, তাদের সর্বকালের সেরা ঔপন্যাসিক বলে উল্লেখ করেন। উনবিংশ শতাব্দীর দ্বিতীয়ার্ধে আন্তন চেখভ ছোটগল্পে শ্রেষ্ঠত্ব লাভ করেন এবং তার সময়ের আন্তর্জাতিকভাবে প্রধান নাট্যকার হয়ে ওঠেন। চেখভের দ্য ব্ল্যাক মঙ্ক, ওয়ার্ড নং ৬, দ্য বিশপ বা দ্য ডুয়েল অন্যতম সেরা রুশ ছোটগল্প।
রৌপ্যযুগ
বিংশ শতাব্দীর শুরুর সময়কে রুশ কবিতার রৌপ্যযুগ বলে অভিহিত করা হয়। এই সময়ের বিখ্যাত কবি হলেন আলেক্সান্দ্‌র ব্লক, সের্গেই ইয়েসেনিন, ভালেরি ব্রিউসভ, কনস্তান্তিন বালমন্ত, মিখাইল কুজমিন, ইগর সেভেরিয়ানিন, সাশা চোর্নি, নিকোলাই গুমিলেফ, মাক্সিমিলিয়ান ভলোশিন, ইনাঙ্কেঞ্চি আনিন্‌স্কি, জিনাইদা জিপিউস। অন্যান্যদের মধ্যে রয়েছেন আনা আখমাতোভা, মারিনা স্‌ভেতেভা, ওসিপ মান্দেলস্তাম, ও বরিস পাস্তের্নাক। নিকোলাই গুমিলেফ আফ্রিকার কয়েকটি দেশ - মিশর, সোমালিয়া, ইথিওপিয়া ও জিবুতি ভ্রমণ করেন এবং দ্য গালা, দ্য জিরাফ ও দ্য সাহারা কবিতায় আফ্রিকা তার অনুপ্রেরণা ছিল।
বিংশ শতাব্দী
রুশ বিপ্লবে বিজয়ের পরে মায়াকভ্‌স্কি নব্য বাস্তবতা নিয়ে কাজ করেন। তার রচনা ওড টু দ্য রিভলূশন ও লেফট মার্চ (১৯১৮) কাব্যে নতুনত্ব নিয়ে আসেন। লেফট মার্চ মায়াকভ্‌স্কি রুশ বিপ্লবের বিরোধীদের বিরুদ্ধে সংগ্রাম করেন। তার কবিতা ১৫০,০০০,০০০ বিপ্লবে জনমানুষের নেতৃত্ব নিয়ে আলোচনা করেন। ভ্লাদিমির ইলিচ লেনিন (১৯২৪) কবিতায় মায়াকভ্‌স্কি রুশ বিপ্লবের এই নেতার জীবনী ও কর্ম নিয়ে আলোকপাত করেন। ইট্‌স গুড কবিতায় সমাজতান্ত্রিক সমাজ ব্যবস্থাকে "মানবতার বসন্তকাল" বলে উল্লেখ করেন। মায়াকভ্‌স্কি কবিতায় নব্য ধারার সূচনা করেন, যেখানে রাজনীতি মুখ্য ভূমিকা পালন করে।
১৯৩০ এর দশকে সমাজতান্ত্রিক বাস্তবতা রাশিয়ায় সাহিত্যের প্রধান বিষয়বস্তু হয়ে ওঠে। মাক্সিম গোর্কি ছিলেন এই সময়ের পুরোধা ব্যক্তিত্ব, যিনি তার মাত উপন্যাস এবং দ্য এনেমিস নাটক দিয়ে এই ধারার ভিত্তি স্থাপন করেন। তার আত্মজীবনীমূলক ত্রয়ীতে সমাজের দরিদ্রতর স্তর থেকে তার রাজনৈতিক বিবেকের উন্নয়নের উত্থান বিবৃত হয়েছে। তার উপন্যাস দ্য আর্তামানভ বিজনেস (১৯২৫) এবং নাটক এগর বুলিশভ (১৯৩২) রুশ সামন্ত শ্রেণীর পতনকে চিত্রায়িত করে। গোর্কি সমাজতান্ত্রিক বাস্তবতাকে "পৃথিবীর পুনঃগঠনরত জনগণের বাস্তবতা" বলে উল্লেখ করেন। গোর্কির সাহিত্যকর্ম রাশিয়ার সাহিত্যিক উন্নয়নে গুরুত্বপূর্ণ ভূমিকা পালন করে এবং পৃথিবীর অন্যান্য প্রান্তে এর প্রভাব ছড়িয়ে পরে।
নিকোলাই অস্ত্রভ্‌স্কির উপন্যাস কাক জাকালিয়াওস স্তাল রুশ সাহিত্যের সবচেয়ে সফল কর্মের একটি। সারা বিশ্বে বিভিন্ন ভাষায় বইটির ১০ মিলিয়নের বেশি কপি মুদ্রিত হয়। চীনের বইটির বিভিন্ন সংস্করণের ১০ মিলিয়নের বেশি কপি বিক্রি হয়। রাশিয়ায় বইটির ৩৫ মিলিয়নের বেশি কপি মুদ্রিত হয়। বইটিতে অস্ত্রভ্‌স্কির জীবনী ধারণ করা হয়েছে, যার শৈশব ছিল খুবই কষ্টদায়ক এবং ১৯১৯ সালের জুলাইয়ে তিনি কমসোমল সদস্য ও স্বেচ্ছাসেবক হন। উপন্যাসটির প্রধান চরিত্র পাভেল কর্চাগিন রুশ সাহিত্যের এই "তরুণ বীর" এর প্রতিচ্ছবি, যে রাজনীতিতে তার জীবন উৎসর্গ করে তার দুঃখগুলো অতিক্রম করে। উপন্যাসটি সারা বিশ্বের তরুণদের জন্য অনুপ্রেরণা ছিল এবং রাশিয়ার স্বদেশপ্রেমী যুদ্ধে গতিশীল ভূমিকা পালন করে।
রিশাদ নওরোজি
রিশাদ নওরোজি (জন্ম ৩০ আগস্ট ১৯৫১) হলেন একজন ভারতীয় ধনকুবের, পরিবেশবাদী, ব্যবসায়ী, লেখক এবং গোদরেজ পরিবারের অন্যতম সদস্য।
কর্মজীবন
নওরোজি হলেন ভারতীয় ধনকুবের আদি গোদরেজের চাচাতো ভাই এবং গোদরেজ পরিবারের সম্পদের এক-পঞ্চমাংশ পেয়েছেন, কিন্তু পারিবারিক ব্যবসায় তিনি কখনই জড়িত হন নি।
ভারতীয় শিকারী পাখিদের সংরক্ষণে মনোযোগ দেওয়ার জন্য তিনি র‌্যাপ্টর রিসার্চ অ্যান্ড কনজারভেশন ফাউন্ডেশন প্রতিষ্ঠা করেন।
নওরোজি বোম্বে ন্যাচারাল হিস্ট্রি সোসাইটির গভর্নিং কাউন্সিলের একজন।
২০২১ সালে ফোর্বস বিলিয়নেয়ারের তালিকা অনুসারে, নওরোজির আনুমানিক নেট মূল্য $২.৪ বিলিয়ন, যা তাকে বিশ্বের ১২৯৯তম ধনী ব্যক্তি করে তুলেছে।
রতন সিংহ (কোতমা এমএলএ)
রতন সিংহ মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশের বিধানসভায় কোটমা বিধানসভা কেন্দ্রের প্রতিনিধিত্ব করেছিলেন।
কেনি বেঞ্জামিন
টেস্ট ক্রিকেট
ডানহাতি ফাস্ট বোলার কেনি বেঞ্জামিন তার আন্তর্জাতিক ক্রিকেট জীবনে অধিকাংশ সময়ই কোর্টনি ওয়ালস ও কার্টলি অ্যামব্রোসের সাথে একযোগে বোলিং আক্রমণ কার্য পরিচালনায় অগ্রসর হতেন।
সমগ্র খেলোয়াড়ী জীবনে ২৬ টেস্ট ও ২৬টি একদিনের আন্তর্জাতিকে ওয়েস্ট ইন্ডিজের পক্ষে খেলেছেন। ১৯৯১-৯২ মৌসুমে ওয়েস্ট ইন্ডিজের সদস্যরূপে দক্ষিণ আফ্রিকার বিপক্ষে দ্বি-পক্ষীয় টেস্ট সিরিজের ইতিহাসের প্রথম টেস্টে অভিষেক ঘটে তার। ১৯৯৩-৯৪ মৌসুমের পূর্ব-পর্যন্ত নিজ নামের প্রতি কোনরূপ সুবিচার করতে পারেননি তিনি।
১৯৯৩-৯৪ মৌসুমে ইংল্যান্ডের বিপক্ষে ৬/৬৬ পান। এর পরের টেস্টেই সাত উইকেট দখল করেন। সিরিজ শেষে ২২ উইকেটের তকমা গায়ে লাগান।
কোচিং
ইংল্যান্ড ও দক্ষিণ আফ্রিকার ঘরোয়া ক্রিকেটে সম্পৃক্ত ছিলেন তিনি। ক্রিকেট খেলা থেকে অবসর গ্রহণের পর মার্কিন যুক্তরাষ্ট্র ক্রিকেট দলের কোচের দায়িত্ব পালন করেন। ইংল্যান্ডে অবস্থানকালে নর্দার্ন প্রিমিয়ার লীগ প্রতিযোগিতায় নেদারফিল্ড ক্রিকেট দলে (কেন্ডাল) খেলেছিলেন। ঐ সময়েই বিদ্যালয়ের ছাত্রদের প্রশিক্ষণ কার্যের সাথে নিজেকে সম্পৃক্ত করেন। তার ছাত্র ও
ইংল্যান্ডের পক্ষে আন্তর্জাতিক পর্যায়ে রাগবি খেলায় অংশগ্রহণকারী উইল গ্রীনউড প্রশিক্ষণ গ্রহণ করেছিলেন। কেনি বেঞ্জামিন প্রশিক্ষণ প্রদানকালে যা বলতেন পরবর্তীতে তিনি উদ্বৃতি করেছেন ঠিক এভাবে, ‘ঘোড়া সম্পর্কে পর্যাপ্ত জ্ঞান না থাকলে সে তোমাকে ধোঁকা দেবেই। মাত্র এক গজ সামনে চলে আস ও কখনো মুখোমুখি হওনি এমন ধরনের দ্রুতগতিসম্পন্ন বলের বিপক্ষে জ্বলে ওঠো। এরপর তিনি উইকেটের সামনে হেটে আসতেন ও আয়েশি ওয়েস্ট ইন্ডিয়ান ধাঁচে ধীরলয়ে বলতেন, আমার জালঘেরা আবদ্ধ সময়ে বিশৃঙ্খল পরিবেশের সৃষ্টি করবে না।’
মাইকেল ভন তার আত্মজীবনীতে জালঘেরা অনুশীলন পর্বে বেঞ্জামিনের বল ভয়ার্ত মনে মোকাবেলা করার কথা তুলে ধরেছেন। এরফলে ফাস্ট বোলারদের বিপক্ষে তার খেলার উত্তরণে সবিশেষ প্রভাব ফেলে।
রেমন্ড ক্রো
রেমন্ড ক্রো একজন অস্ট্রেলীয় বিনোদন শিল্পী।
মূলত অ্যাডিলেড থেকে, ক্রো নিজেকে "অস্ট্রেলিয়ার একমাত্র অস্বাভাবিক" হিসাবে ব্র্যান্ড করেছেন। তার অভিনয়ের মধ্যে রয়েছে মাইম, ভেন্ট্রিলোকুইজম, স্টেজ ম্যাজিক এবং শ্যাডো প্লে শুধুমাত্র তার হাত ও বাহু ব্যবহার করে।
ফরিদা খালাফ
খালাফ ইরাকের পর্বতমালার কোচো গ্রামে বড় হয়েছেন। ২০১৪ সালে, যখন তার বয়স ১৮ বছর, আইএসআইএস তার গ্রামে আক্রমণ করে। জিহাদিরা তার বাবা এবং বড় ভাই সহ গ্রামের সমস্ত পুরুষ ও ছেলেদের হত্যা করে। ফরিদা এবং তার বন্ধু এভিনসহ অবিবাহিত নারী ও মেয়েদের বন্দুকের মুখে একটি বাসে চাপিয়ে রাক্কায় নিয়ে আসা হয়, যেখানে তাদের যৌন দাসত্বে বিক্রি করা হয়। তাকে একবার তার বন্দীদের দ্বারা এতটাই মারধর করা হয়েছিল যে সে এক চোখের দৃষ্টি হারিয়ে ফেলেছিল, এবং দুই মাস ধরে হাঁটতে পারছিল না। এই তরুণীরা উত্তর ইরাকের একটি শরণার্থী শিবিরে পালিয়ে যেতে সক্ষম হয় এবং খালাফ পরিবারের জীবিত সদস্যদের সাথে পুনরায় মিলিত হয়। তবে তার সম্প্রদায়ের সদস্যদের মধ্যে তাকে ধর্ষণ করে তার পরিবারের প্রতি অসম্মান প্রকাশ করেছে বলে দেখা যায়। পরবর্তীতে তিনি জার্মানিতে চলে যান, যেখানে তিনি গণিতের শিক্ষক হওয়ার আশা করেন। তার বই, দ্য গার্ল হু এস্কেপড আইএসআইএস, ইতিবাচক পর্যালোচনার জন্য ২০১৬ সালে প্রকাশিত হয়েছিল। এটি জার্মান লেখক আন্দ্রেয়া সি হফম্যান যৌথভাবে রচনা করেন এবং জেমি বুলোচ ইংরেজিতে অনুবাদ করেন।
দিয়াগো কস্তা
দিয়াগো দা সিলভা কস্তা (, ; জন্ম ৭ই অক্টোবর ১৯৮৮) একজন ব্রাজিলে জন্মানো স্পেনীয় পেশাদার ফুটবলার যিনি লা লিগা দল আতলেতিকো মাদ্রিদ এবং স্পেন জাতীয় দলে একজন স্ট্রাইকার হিসেবে খেলে থাকেন।
কস্তা তার ফুটবল ক্যারিয়ার শুরু করেন পর্তুগীজ ক্লাব ব্রাগার হয়ে। ২০০৭ সালে অ্যাটলেটিকো মাদ্রিদ তাকে চুক্তিবদ্ধ করে। এরপরে কস্তা পুনরায় ব্রাগা, সেলতা ভিগো এবং অ্যালবাসেটে ধারে খেলেন। ২০০৯ সালে তাকে রিয়াল ভ্যালাদোলিদের নিকট বিক্রি করে দেয়া হয়। এর পরের বছর তিনি পুনরায় অ্যাটলেটিকো মাদ্রিদে ফিরে আসেন এবং অ্যাটলেটিকোর আক্রমণভাগের একজন গুরুত্বপূর্ণ খেলোয়াড় হিসেবে আবির্ভূত হন। ২০১৩-১৪ মৌসুমে, তার ২৭ গোলের সৌজন্যে অ্যাটলেটিকো মাদ্রিদ ১৮ বছর পর পুনরায় লা লিগা জিততে সক্ষম হয়।